Deivis Kekišev Teie 8. veebruar 2024 nr 12-5/24/29-1

Tartu Vangla Meie 9. veebruar 2024 nr 12-5/24/29-2

Vastus pöördumisele

Tartu Halduskohtule saabus 8. veebruaril 2024 e-toimiku kaudu Teie taotlusena pealkirjastatud pöördumine. E-toimik andis Teie taotlusele uue haldusasja numbri (3-24-376). Kuna kirja sisu osas ei ole tegemist halduskohtule esitatud uue kaebuse ega taotlusega, kustutasime kohtute infosüsteemist haldusasja numbri ära.

Esitate oma pöördumises kriminaalmenetlusega seonduvaid küsimusi.

Selgitan, et kuigi kriminaalmenetlusest tulenevad vaidlused on avalik-õiguslikud, ei ole nende lahendamine vastavalt halduskohtumenetluse seadustiku § 4 lg-le 1 halduskohtu pädevuses. Isikul on kriminaalmenetlusega seonduvates küsimustes võimalik pöörduda uurimisasutuse, prokuratuuri või maakohtu poole. Samuti selgitan, et halduskohus väljendab õiguslikke seisukohti üksnes kohtule esitatud kaebuste menetlemisel, ehk siis pärast seda, kui kaebus on kohtule esitatud. Vajadusel suunab ja abistab kohus kaebajat, et kõrvaldada kohtule esitatud kaebuses ilmnevad puudused. Väljaspool kohtumenetlust halduskohus õiguslikes küsimustes nõu ei anna ega jaga selgitusi.

Palume edaspidi Tartu Halduskohtule adresseeritud kirju, mis ei ole seotud konkreetse haldusasjaga, mitte esitada läbi e-toimiku, vaid Tartu Halduskohtu postiaadressil Kalevi 1, 51010, Tartu või elektroonilise edastamise võimaluse korral e-posti aadressil tartuhk.info@kohus.ee.

Lugupidamisega

Vilve Raud

esimehe abi